Birches and Willows | LekkeSlaap
Birches and Willows: Hooffoto's
Adres: Scotstonstraat 19, Underberg, 3257, KwaZulu-Natal
Birches and Willows is in 'n stil hoekie van die uKhahlamba-Drakensberg Wêrelderfenispark geleë met die Umzimkulurivier-waterval aan die een kant en blou berge aan die anderkant. Ons bied 2 lieflike kothuise en albei kombineer 'n luukse en plattelandse leefstyl. Daar is 'n rits buitemuurse en onafhanklike doendinge.
The Birches Cottage het gerieflike slaapplek vir 2 volwassenes en 1 kind. Die kothuis het 1 ekstra lang koninggrootte-bed en 1 koningingrootte-slaapbank. Al die beddens het perkallinne en donsveer-duvets. Die volledige badkamer het 'n stort, bad en dubbelwasbakke. Die kombuisie het 'n yskas, vierplaatstoof met 'n uitsuigwaaier, mikrogolf, broodrooster en tee- en koffiemaakgeriewe. 'n Knus kaggel, paneelverwarmers en elektriese komberse word voorsien om jou warm te hou gedurende die yskoue wintersnagte in Underberg. Die vloer is bedek met matte. Daar is 'n TV met plaaslike kanale vir gaste se vermaak.
The Willows-ateljeekothuis is ideaal vir 2 volwassenes wat op soek is na maksimum 2 aande se verblyf. Daar is 'n slaapkamer met 'n koninggrootte-bed met perkallinne en 'n donsveer-duvet, en 'n badkamer met 'n bad, stort en wasbak. Die kothuis is nie selfsorg toegerus nie, maar het 'n yskas, mikrogolfoond en 'n area om drankies voor te berei. Daar is ook 'n TV, en 'n draagbare braai op die stoep.
Albei kothuise is in 'n privaat tuin met 'n grasperk geleë en is omring deur pragtige bome. Gaste het toegang tot 'n buitebraai en eetarea langs die dammetjie. Daar is rusbanke op die stoep waar gaste smiddae en saans kan ontspan en 'n kruietuin. Die kothuise word albei daagliks skoongemaak. Daar is 'n wasgoeddiens en droogskoonmaakdiens in die dorp.
Die kothuise is op 'n pragtige 6 hektaar-landgoed, 4 km buite Underberg geleë en gaste word aangemoedig om van al die geriewe wat beskikbaar is gebruik te maak. Daar is 2 km-lange voetpaaie wat die hoeke van die landgoed verbind en verskeie dekke wat pragtige uitsigte op die omliggende berge en oor die Umzimkuluriviervallei bied.
4.9 uit 5van 18 resensies vir Birches and Willows
Scotstonstraat 19, Underberg, 3257, KwaZulu-Natal
Gaste dink Birches and Willows het 'n uitstekende ligging
https://travelground.imgix.net/AAEAAQAAAAAAAAAAAAAAJGRhYTYxNmFjLTk2ZTAtNDVmNi1iNDZmLTc5NjNkZjNhNjQ4NQ?w=1440&h=960&fit=crop&auto=format Vanaf R850 per nag (vir 2 persone) 18 5 1 5 19 Scotston Road Underberg 3257 KwaZulu-Natal 086 999 0018 14:00-19:00 10:00 -29.809708 29.488107